CELEX: 32022R0419
Language: da
Date: 2021-03-14 00:00:00
Title: Rådets gennemførelsesforordning (EU) 2022/419 af 14. marts 2022 om gennemførelse af forordning (EU) nr. 1352/2014 om restriktive foranstaltninger på baggrund af situationen i Yemen

14.3.2022   
               
               
                  DA
               
               
                  Den Europæiske Unions Tidende
               
               
                  L 86/1
               
            
         RÅDETS GENNEMFØRELSESFORORDNING (EU) 2022/419
         af 14. marts 2022
         om gennemførelse af forordning (EU) nr. 1352/2014 om restriktive foranstaltninger på baggrund af situationen i Yemen
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 1352/2014 af 18. december 2014 om restriktive foranstaltninger på baggrund af situationen i Yemen (1), særlig artikel 15, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 18. december 2014 forordning (EU) nr. 1352/2014.
                  
               
                     (2)
                  
                  
                     De Forenede Nationers Sikkerhedsråds komité, der er nedsat i henhold til De Forenede Nationers Sikkerhedsråds resolution 2140 (2014), tilføjede én enhed til listen over personer og enheder, der er omfattet af restriktive foranstaltninger, den 28. februar 2022.
                  
               
                     (3)
                  
                  
                     Bilag I til forordning (EU) nr. 1352/2014 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            Bilag I til forordning (EU) nr. 1352/2014 ændres som anført i bilaget til nærværende forordning.
         
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. marts 2022.
            
               
                  På Rådets vegne
               
               É. BORNE
               
                  Formand
               
            
         
         
            (1)  EUT L 365 af 19.12.2014, s. 60.
      
      
         
            BILAG
            I bilag I til forordning (EU) nr. 1352/2014 foretages følgende ændringer:
            
                        1)
                     
                     
                        Overskriften »Liste over personer, enheder og organer omhandlet i artikel 2« affattes således:
                        »Liste over personer, enheder og organer omhandlet i artikel 1a og 2«.
                     
                  
                        2)
                     
                     
                        Under overskriften »Liste over personer, enheder og organer omhandlet i artikel 1a og 2« tilføjes følgende underoverskrift og enhed:
                        »B.   
                              ENHEDER
                           
                        
                        
                                 
                                    1.
                                 
                                 
                                    
                                       HOUTHIERNE
                                        (*1) (aliasser: a) ANSARALLAH, b) ANSAR ALLAH, c) PARTISANS OF GOD, d) SUPPORTERS OF GOD).
                                 
                              
                           Oplysninger: Houthierne har deltaget i handlinger, der truer freden, sikkerheden og stabiliteten i Yemen.
                        
                           Dato for FN's opførelse på listen:24.2.2022.
                        
                           Yderligere oplysninger fra det beskrivende resumé af grundene til opførelse på listen fra sanktionskomitéen:
                        
                        Houthierne har deltaget i angreb mod civile og civil infrastruktur i Yemen, gennemført en politik med seksuel vold og undertrykkelse af politisk aktive og erhvervsaktive kvinder, rekrutteret og udnyttet børn, tilskyndet til vold mod grupper, herunder på grundlag af religion og nationalitet, og vilkårligt anvendt landminer og improviserede eksplosive anordninger på Yemens vestkyst. Houthierne har også hindret levering af humanitær bistand til Yemen eller adgang til eller udlevering af humanitær bistand i Yemen.
                        Houthierne har udført angreb på kommerciel skibsfart i Det Røde Hav ved hjælp af improviserede eksplosive anordninger på havet og søminer.
                        Houthierne har også begået gentagne grænseoverskridende terrorangreb mod civile og civil infrastruktur i Kongeriget Saudi-Arabien og De Forenede Arabiske Emirater og truet med bevidst at gå efter civile mål.
                        
                           (*1)  Artikel 2 finder ikke anvendelse på denne enhed.«"
                        
                     
                  
               (*1)  Artikel 2 finder ikke anvendelse på denne enhed.««